
Αριστοφάνης
Λυσιστράτες
 
Πρεμιέρα 30 και 31 Ιουλίου 2026
Εκκλησιαστήριο Αρχαίας Μεσσήνης

&

4 Αυγούστου 2026 
Θέατρο Αλώνι, Άγιος Γεώργιος Νηλείας, Πήλιο

Ώρα έναρξης│ 20:00 
Στις 30 και 31 Ιουλίου 2026, στο Εκκλησιαστήριο της Αρχαίας Μεσσήνης, στο πλαίσιο του θεσμού του Υπουργείου Πολιτισμού «Όλη η Ελλάδα ένας Πολιτισμός 2026», κάνει πρεμιέρα η παράσταση Λυσιστράτες και κατόπιν ταξιδεύει στον Άγιο Γεώργιο Νηλείας στο Πήλιο για να ανοίξει το φετινό 31ο Φεστιβάλ του Θεάτρου Αλώνι. 
Η παράσταση προσεγγίζει το έργο του Αριστοφάνη ως μια πολιτική και ανθρωποκεντρική σύνθεση λόγου που δημιουργείται ζωντανά ως πολυφωνία ρυθμού σώματος και συλλογικής εμπειρίας μέσα από τη δύναμη της δομής του ποιητικού λόγου.  Στο κέντρο της βρίσκεται η ειρηνική γυναικεία αντίσταση, οι Λυσιστράτες, όνομα που ο ίδιος ο Αριστοφάνης δίνει στις γυναίκες, απέναντι σε έναν κόσμο βίας, εξουσίας και ανδρικής κυριαρχίας. Μια αντίσταση που δεν υψώνει όπλα, αλλά σώματα, φωνές, ρυθμό και κοινό παλμό προς τον σκοπό του έργου και της δυναμικής του αρχέγονου ρυθμού. Μια παράσταση για την ανάγκη να ξανασκεφτούμε τι σημαίνει άνθρωπος, όταν η Ιστορία επαναλαμβάνει τις πιο σκοτεινές της κινήσεις.
Η ηθοποιός και σκηνοθέτις Τζίνα Θλιβέρη προσεγγίζει το αρχαίο δράμα και καθοδηγεί το σύνολο των ερμηνευτών μέσα απo την μεθοδό της πάνω στην σπειροειδή τελετουργική φύση της δομής του αρχαίου δράματος. Τα σώματα ενεργοποιούνται μουσικά και συνειδητά διαμορφώνουν το πεδίο μιας κοινής βιωματικής εμπειρίας. Η παράσταση αναζητά την αρχαία κωμωδία ως ζωντανό πολιτικό γεγονός που αναπνέει σαν τραγούδι και ως διαλεκτική σύγκρουση που αναρωτιέται μπροστά στη δυνατότητα της συμφιλίωσης.
Ιδιαίτερο ρόλο στην παράσταση έχουν τα ηχητικά μουσικά γλυπτά–κρουστά του εικαστικού Γιώργου Τριανταφύλλου τα οποία έχουν δημιουργηθεί για να δονούν ρυθμικά και να συμπληρώνουν το ηχητικό σώμα της σκηνικής πράξης. Μαζί με την πρωτότυπη μουσική και τη ζωντανή παρουσία του Σταύρου Τσουμάνη επί σκηνής, δημιουργείται ένας κοινός ρυθμός, μέσα στον οποίο οι ερμηνευτές συναντιούνται με το κοινό σε μια εμπειρία συλλογικού παλμού. 
Το Θέατρο Αλώνι, η γνωστή μικρή Επίδαυρος της Μαγνησίας, που εδώ και 31 χρόνια φιλοξενεί σημαντικές καλλιτεχνικές στιγμές στην πλούσια φύση του Πηλίου επιλέγει ως αρχή του κύκλου της παράστασης,  αλλά και ως τόπο έρευνά της,  τον αρχαιολογικό χώρο του Εκκλησιαστηρίου της Αρχαίας Μεσσήνης. Ως ώρα παράστασης επιλέγεται και στους δύο τόπους η δύση του Ηλίου (στις 20.00 ακριβώς), με την πρόθεση να δημιουργηθεί μια ευκαιρία αναστοχασμού της σχέσης ανάμεσα στον λόγο του Αριστοφάνη και στους θεατές μέσα από μια σύγχρονη τελετουργία για τη δύναμη της συλλογικής αντίστασης και την επίμονη ανθρώπινη επιθυμία για ειρήνη και ελευθερία.
ΣΥΝΤΕΛΕΣΤΕΣ
Σύλληψη – Σκηνοθεσία – Απόδοση/Μετάφραση: Τζίνα Θλιβέρη
Εικαστική εγκατάσταση – Μουσικά γλυπτά: Γιώργος Τριανταφύλλου
Πρωτότυπη μουσική σύνθεση – Μουσικός επί σκηνής: Σταύρος Τσουμάνης
Χορογραφία – Επιμέλεια κίνησης: Ειρήνη Αλεξίου
Κοστούμια: Ειρήνη Γεωργακίλα
[bookmark: _GoBack]Βοηθός σκηνοθέτριας: Αναστασία Καρβουνιάρη
Επιμέλεια φωτισμών: Μιχάλης Καρλός
Videographer: Παναγιώτης Ανδριανός
Σχεδιασμός αφίσας/προγράμματος: Μυρτώ Νασιοπούλου

Ερμηνεύουν με αλφαβητική σειρά Κατερίνα Αντωνιάδου, Βάσω Γραβάνη, Κωνσταντίνος Γώγουλος, Μάριος Ιωάννου, Ιωάννα Νασιοπούλου
Οργάνωση – Εκτέλεση παραγωγής: ΑΜΚΕ Φίλοι του Θεάτρου Αλώνι
Με την υποστήριξη της: ΑΜΚΕ ΤΕΤΑ ΒΕΛΕΤΑ

ΠΛΗΡΟΦΟΡΙΕΣ ΓΙΑ ΤΗΝ ΑΡΧΑΙΑ ΜΕΣΣΗΝΗ

Ημερομηνία: 30 & 31 Ιουλίου 2026
Ώρα έναρξης: 20:00
Χώρος: Εκκλησιαστήριο Αρχαίας Μεσσήνης https://maps.app.goo.gl/uBLQiVBGTeC7SEha7 
Διάρκεια: 65 λεπτά

Η εκδήλωση προσφέρεται δωρεάν από το Υπουργείο Πολιτισμού. 
Καταβάλλεται μόνο το αντίτιμο εισόδου του αρχαιολογικού χώρου:  
15€ (δωρεάν κάτω των 25 ετών)

Η προκράτηση θέσης είναι υποχρεωτική. 
Πληροφορίες & προκρατήσεις: www.allofgreeceoneculture.gr


ΠΛΗΡΟΦΟΡΙΕΣ ΓΙΑ ΤΟ ΘΕΑΤΡΟ ΑΛΩΝΙ - ΑΓ. ΓΕΩΡΓΙΟΣ ΝΗΛΕΙΑΣ ΠΗΛΙΟ
Ημερομηνία: Τρίτη 4 Αυγούστου 2026
Ώρα έναρξης: 20:00
Χώρος: Θέατρο Αλώνι, Άγιος Γεώργιος Νηλείας, Πήλιο
Διάρκεια: 65 λεπτά
Εισιτήρια – Προπώληση: ticketservices.gr
 theatroaloni.gr
Η παραγωγή πραγματοποιείται στο πλαίσιο του προγράμματος 2026 του θεσμού του Υπουργείου Πολιτισμού 
«'Όλη η Ελλάδα ένας πολιτισμός».

